Source: http://www.njt.hu/cgi_bin/njt_doc.cgi?docid=109596.233447
Timestamp: 2020-02-23 04:38:35+00:00

Document:
A szabad mozgás és tartózkodás jogával rendelkező személyek beutazásáról és tartózkodásáról szóló 2007. évi I. törvény 86. § (2) bekezdés b) pontjában, valamint a harmadik országbeli állampolgárok beutazásáról és tartózkodásáról szóló 2007. évi II. törvény 111. § (4) bekezdésében kapott felhatalmazás alapján; az igazságügyi és rendészeti miniszter feladat- és hatásköréről szóló 164/2006. (VII. 28.) Korm. rendelet 1. § g)–h) pontjaiban meghatározott feladatkörben eljárva a következőket rendelem el:
1. § (1)1 Az EGT-állampolgárral vagy családtagjával, illetve harmadik országbeli állampolgárral szemben (a továbbiakban: őrizetes) idegenrendészeti eljárásban elrendelt őrizet (a továbbiakban: őrizet) végrehajtásának helye – a (2) bekezdésben meghatározott kivétellel – az elrendelő idegenrendészeti hatóság székhelye szerint illetékes, a rendőrség által fenntartott őrzött szállás.
(2)2 Ha az őrizetet a kijelölt őrzött szálláson biztonsági vagy egyéb okból nem lehet végrehajtani, az őrizet foganatosítására a Rendőrség más objektumot jelöl ki, és erről az őrizetet elrendelő idegenrendészeti hatóságot értesíti.
(4)3 Az őrzött szállásra történő befogadásra annak hivatali idején kívül is sor kerülhet. A hivatali időt az országos rendőrfőkapitány határozza meg. Erről, valamint a végrehajtással kapcsolatos intézkedésekről a Határőrség országos parancsnoka a Bevándorlási és Állampolgársági Hivatal főigazgatóját tájékoztatja.
3. §4 (1) A befogadott őrizetes csak előzetes orvosi vizsgálat után, a vizsgálatot végző orvos írásbeli egyetértése alapján helyezhető el közösségben.
(2) Nem helyezhető el közösségben az az őrizetes, aki fertőző beteg vagy kórokozó-hordozó. A fertőző beteg vagy kórokozó-hordozó őrizetest a többi őrizetestől el kell különíteni és haladéktalanul értesíteni kell az őrzött szállás helye szerint illetékes egészségügyi államigazgatási szervet, valamint a rendőrség közegészségügyi-járványügyi főfelügyelőjét.
(3) A közegészségügyi-járványügyi szabályok érvényesülését az illetékes rendőri szerv egészségügyi szolgálatának alapellátó orvosa ellenőrzi, aki szükség esetén intézkedik a szabálytalanságok megszüntetésére.
(4) Amennyiben az őrizetes egészségi állapota miatt nem helyezhető el őrzött szálláson, haladéktalanul egészségügyi intézménybe kell szállítani.
(7) A család egységének fenntartását – lehetőség szerint – a különleges bánásmódot igénylő személy elkülönített elhelyezése során is biztosítani kell. Az őrzött szállásra történő befogadás során elsődlegesen a kiskorú érdekeinek szem előtt tartásával kell eljárni.
(9) Az (1) bekezdésben meghatározott orvosi vizsgálatnak ki kell terjednie az őrizetes testsúlyának megállapítására, valamint az őrizetesen lévő külsérelmi nyomok megállapítására (látlelet), annak okára, illetve rögzíteni kell, hogy az őrizetesen külsérelmi nyomok nem találhatók.
4. § (1) Az őrizetest befogadásakor jogairól és kötelezettségeiről anyanyelvén vagy az általa ismert más nyelven, írásban – a jogokat és kötelezettségeket, a vele szemben alkalmazható kényszerítő eszközök alkalmazásának lehetőségét, valamint a jogorvoslatról szóló tájékoztatást tartalmazó tájékoztató átadásával – vagy szóban tájékoztatni kell. A tájékoztatás átvételét, illetőleg a szóbeli tájékoztatás megtörténtéről szóló jegyzőkönyvet az őrizetes saját kezűleg aláírja, írástudatlansága esetén kézjegyével látja el. Írástudatlan őrizetes szóbeli tájékoztatása két tanú jelenlétében történhet. A tanúk a jegyzőkönyvet saját kezűleg aláírják.
(2) Az őrizetest a befogadás napján el kell látni étkezési, tisztasági és ágyfelszereléssel, valamint ágyneművel.
(3) Az elhelyezéskor az őrizetes számára ki kell jelölni a lakóhelyiséget, a külön fekvőhelyet, valamint a birtokában tartható tárgyak elhelyezésére szolgáló tároló eszközt.
(4) Az őrizetes részére az elhelyezése során biztosítani kell a folyóvíz és a WC használatának lehetőségét.
5. §5 (1) Az őrzött szállás rendjének fenntartása érdekében az őrzött szállás vezetője – az országos rendőrfőkapitány és a Bevándorlási és Állampolgársági Hivatal főigazgatója jóváhagyásával – meghatározza a napirendet. Ettől eltérni csak rendkívüli esemény bekövetkezése esetén az őrzött szállás vezetőjének engedélyével lehet.
5/A. §6 (1)7 Az őrizetesek – a (2) bekezdésben meghatározottak kivételével – a lakótérben található helyiségeket az őrizet időtartama alatt, a napirendben foglaltak szerint szabadon használhatják és az őrzött szállás erre kijelölt részein korlátozás nélkül mozoghatnak. A WC-helyiségekhez való korlátozásmentes hozzáférést az őrizetes részére napszaktól függetlenül biztosítani szükséges. A lakótér az őrizetes elhelyezésére, biztonságos őrzésére szolgáló, huzamos emberi tartózkodásra alkalmas épület vagy épületrész, amely magában foglalja a hálókörletet, az étkezésre, a szabadidő eltöltésére alkalmas közösségi, mosdó-, zuhanyozó-, WC-, valamint az elkülönítő helyiségeket.
a)8 ha a jogszabályban meghatározott módon tudomására hozott jogairól és kötelezettségeiről szóló tájékoztatás ellenére kötelezettségeit lényegesen megszegte,
(3) A (2) bekezdés a)–c) pontjaiban meghatározott esetekben az őrizetes a hálókörletet kizárólag az őrszemélyzet engedélyével hagyhatja el.
(3a)9 Amennyiben az őrizetes az őrzött szállás rendjének megszegésével saját és mások testi épségét veszélyezteti, az egészségügyi szakszemélyzet előzetes véleményének figyelembevételével az őrzött szállás elkülönítő helyiségében helyezhető el. Az elkülönítés a lehető legrövidebb ideig, de maximum 24 óráig tarthat, az elkülönítés indokáról az őrizetest anyanyelvén, vagy az általa értett nyelven haladéktalanul tájékoztatni kell. Az elkülönítés időtartama alatt az őrzött szállás egészségügyi szakszemélyzete az őrizetes egészségi állapotát folyamatosan ellenőrzi. Amennyiben az intézkedés alapjául szolgáló körülmény elhárult, az őrizetest a szolgálati csoportvezető az orvosi vizsgálatot követően a közösségbe visszahelyezi.
(5) A (2)–(4) bekezdésben foglalt rendkívüli események miatti korlátozó intézkedéseket azonnal meg kell szüntetni, ha az intézkedés alapjául szolgáló körülmények elhárultak.
5/B. §10 A családok, illetve házastársak számára a családi együttélés alapvető feltételeinek megfelelő elkülönített lakóteret kell biztosítani.
5/C. §11 Az őrizetesek elkülönített elhelyezését szolgáló lakrészeken kívül lévő közösségi és étkezésre szolgáló helyiséget, a szabadlevegőn tartózkodás céljából kialakított udvart az őrizetesek nemüktől függetlenül egy időben használhatják, a szervezett közösségi programokon közösen részt vehetnek.
6. § (1) A lakóhelyiségben az őrizetesek számára személyenként kormányrendeletben meghatározott légteret és mozgásteret, világítást és – fűtési idényben – fűtést kell biztosítani.
(3)12 Naponta háromszori – kiskorúak esetén ötszöri – étkezést kell biztosítani.
(4)13 Az őrizetes részére naponta legalább 10900 joule energiatartalmú élelmet kell biztosítani. Az élelmezésnél az őrizetes egészségi állapotát, korát, és – lehetőség szerint – vallásának étkezési előírásait figyelembe kell venni. Terhes és kisgyermekes anyának, valamint kiskorúnak naponta egy liter tejet, gyümölcsöt, illetve – ha az egészségügyi okból indokolt – azzal egyenértékű más élelmiszert kell biztosítani.
(2) Az őrizetes – vallásgyakorlás céljából – biztonsági felügyelet mellett, ellenőrzés nélkül tarthat kapcsolatot az egyház (felekezet) képviselőjével.
(3) Az őrizetes és hozzátartozója, valamint az (1) és (2) bekezdésben nem szereplő más személyek közötti kapcsolattartásra (látogató fogadása) előzetes egyeztetés szerinti időpontban, a látogatás napján legalább negyvenöt perc időtartamban kerülhet sor, amely kérelemre az őrzött szállás vezetőjének engedélyével további harminc perccel meghosszabbítható. Külföldről érkező látogató esetében – lehetőség szerint soron kívül – legalább hatvan perc időtartamot kell biztosítani. A látogatás gyakorisága nem korlátozható.
(4) Az őrizetes – ha az őrzött szállás rendjét, biztonságát nem veszélyezteti – az őrzött szállás vezetőjének engedélyével egyidejűleg több látogatót is fogadhat.
8. § (1)14Távbeszélőn történő kapcsolattartásra csak az őrzött szállás által biztosított készüléken, az őrizetes költségére kerülhet sor. Távbeszélőn történő beszélgetés időbeli korlátozása kizárólag az őrzött szállás biztonságának és az őrizet végrehajtásának veszélyeztetése esetén, valamint a pihenőidő alatt lehetséges.
(2) A telefonbeszélgetés – a 7. § (1) bekezdésben meghatározott személyekkel folytatott beszélgetés kivételével – biztonsági okból ellenőrizhető. Ha a telefonbeszélgetés az őrzött szállás biztonságát, illetőleg az őrizet végrehajtását veszélyezteti, az erre vonatkozó figyelmeztetés után megszakítható. Az ellenőrzés lehetőségéről az őrizetest tájékoztatni kell.
(5) Amennyiben az őrizetes megfelelő pénzletéttel nem rendelkezik, az őrizetesnek a 7. § (1) bekezdésében meghatározott címzett részére küldött levelezése költségét az őrzött szállás – kérelemre – megelőlegezi.
10. § (1) Az őrizetesnek a 7. § (1) bekezdésében meghatározott személyekkel történő levelezése tartalmilag nem ellenőrizhető. Ha alapos indok merül fel arra nézve, hogy az őrizetes részére érkező levél nem a borítékon megjelölt feladótól származik, a levelet az őrizetes jelenlétében – két tanú előtt, jegyzőkönyv felvétele mellett – kell felbontani. Az ellenőrzés csak a feladó ellenőrzésére szolgálhat.
(4) A fogva tartás ellenőrzésére jogosult hatósághoz címzett, a fogva tartással kapcsolatos kifogást, kérést, panaszt, közérdekű bejelentést tartalmazó levelet, illetőleg az emberi jogok védelmét ellátó – a 7. § (1) bekezdés c)–e) pontjaiban meghatározott – szervezethez címzett levelet soron kívül kell továbbítani. Az egyéb levél továbbításáról két munkanapon belül kell gondoskodni, illetőleg az őrizetesnek érkezett levelet két munkanapon belül kell kézbesíteni.
11. §15 (1) Az őrizetes a fogva tartás során alkalmazott intézkedés vagy annak elmulasztása miatt panaszt terjeszthet elő. A panasznak a sérelmezett intézkedés végrehajtására – ha jogszabály kivételt nem tesz – nincs halasztó hatálya. Az őrizetes a fogva tartás körülményeire vonatkozóan és az e rendeletben meghatározott esetekben kérelmet terjeszthet elő.
(2) Az őrizetes panaszáról, kérelméről az őrzött szállás vezetője – a (3) bekezdésben foglaltak kivételével – nyolc napon belül írásban dönt. Az őrizetes a döntés ellen annak közlésétől számított nyolc napon belül az illetékes megyei (fővárosi) rendőrfőkapitányhoz, illetve a Repülőtéri Rendőr Igazgatóság igazgatójához fordulhat, aki az ügyben tizenöt napon belül dönt.
b) az emberi jogok védelmét ellátó – a 7. § (1) bekezdés c)–e) pontjaiban meghatározott – szervezethez.
14. § (1)16 Az őrizetes számára a megfelelő személyi felszerelési tárgyakat, szükség szerint az évszaknak megfelelő ruházatot, a tisztálkodáshoz, valamint a hálókörlet tisztaságának fenntartásához szükséges eszközöket az őrzött szállás biztosítja. Kiskorú őrizetes számára az életkorának megfelelő speciális higiéniai eszközöket kell biztosítani. A tisztálkodáshoz szükséges – kiskorú őrizetes esetén a speciális – higiéniai eszközöket szükség szerint, de legalább havonta pótolni kell.
(2)17 Az (1) bekezdés szerinti tárgyak és eszközök körét az országos rendőrfőkapitány intézkedésben határozza meg.
15. § (1)18 Az őrizetes a személyes használati tárgyait – ideértve a tisztálkodási eszközöket, meghatározott szükségleti cikkeket, írószereket, nem romlandó élelmiszert, ruházatot, továbbá az orvos által engedélyezett gyógyszereket – magánál tarthatja.
(4) Letétbe kell venni az őrizetesnél lévő értéktárgyakat, továbbá a személyazonosságot igazoló okmányokat is. Az őrizetesnél lévő fizetőeszközt – az őrizetes kérelme szerint – letétbe kell venni, illetve pénzintézethez kell átutalni.
(6) Az őrizetes saját költségére – az őrzött szállás vezetője által meghatározott időben és módon – az őrzött szállás területén engedéllyel forgalmazott terméket, így különösen élelmiszert, dohányárut, tisztálkodási eszközt, levelezésre szolgáló cikkeket és telefonkártyát vásárolhat.
17. § (1)19 Az őrizetes a kijelölt körletrészen a közművelődési és sportolási lehetőségeket, a könyvtárat szabadon használhatja, rádióműsort hallgathat, a televízió műsorát nézheti.
(1a)20 Az őrzött szálláson családjával tartózkodó kiskorúnak biztosítani kell a korának és fejlettségének megfelelő oktatási és szabadidős tevékenységhez szükséges feltételeket, illetve eszközöket, így különösen játszószoba használatát, gyermekpedagógus vagy speciálisan képzett szociális gondozó által nyújtott foglalkoztatást. A tanköteles kiskorú őrizetes fejlettségi szintjének megfelelő oktatás biztosítása érdekében az őrzött szállás vezetője haladéktalanul megkeresi az őrzött szállás helye szerint illetékes fővárosi és megyei kormányhivatal járási (fővárosi kerületi) hivatalát.
(2)21 Az (1) bekezdésben meghatározott eseményen való részvételt a hely és az időtartam megjelölésével – az őrzött szállás véleményének figyelembevételével – az őrizetet elrendelő idegenrendészeti hatóság engedélyezi. Az eseményen való részvétel ideje alatt az őrzést a Rendőrség biztosítja.
19. § (1) Ha az őrizetest az őrzött szálláson a nyomozó hatóság vagy más hatóság meg kívánja hallgatni, azt az őrzött szállás vezetője – előzetes egyeztetés alapján – engedélyezi.
20. § (1) Ha az őrizet foganatosításának tartama alatt előzetes letartóztatás, szabadságvesztés, ideiglenes kiadatási letartóztatás, kiadatási letartóztatás, illetőleg szabálysértési eljárásban kiszabott elzárás vagy pénzbírság átváltoztatása folytán kiszabott elzárás végrehajtása érdekében értesítés érkezik, az érkezés napján az őrizetet meg kell szakítani és erről az őrizetet elrendelő idegenrendészeti hatóságot, továbbá az őrizet meghosszabbításáról rendelkező bíróságot haladéktalanul értesíteni kell.
21. §22 Az őrizetesnek az őrizet időtartamának meghosszabbítása, illetve felülvizsgálata céljából történő bíróság elé állítása, a diplomáciai vagy konzuli képviseleten történő meghallgatása céljából, továbbá a 20. § (1) bekezdésében foglalt esetekben történő szállítása a Rendőrség feladata.
(2)23 Ha az őrizetes fekvőbeteg-intézeti ellátásra szorul, a szállításról – az őrizetet elrendelő idegenrendészeti hatóság egyidejű értesítése mellett – az őrzött szállás gondoskodik.
(3)24 A fekvőbeteg-intézeti ellátás esetén az őrizetes őrzését a rendőrség indokolt esetben biztosítja. Az indokoltság tekintetében a rendőrség különösen azt mérlegeli, hogy az őrizetes a harmadik országbeli állampolgárok beutazásáról és tartózkodásáról szóló 2007. évi II. törvény szerinti különleges bánásmódot igénylő személynek minősül-e.
(4)25 Az őrzött szállás fenntartója az őrzött szálláson az egészségügyi szakasszisztens jelenlétét folyamatosan biztosítani köteles.
(5)26 Az őrizet végrehajtása során az orvosi rendelésen tolmácsot – az orvos kérelme alapján –az őrzött szállás biztosítja.
25. § (1) A fogva tartás megszűnésekor meg kell állapítani
(2) Az őrizetes által az őrzött szállás fenntartójának szándékosan okozott kár, továbbá a fogva tartás ideje alatt az őrzött szállás fenntartójának felelősségi körében az őrizetesnek okozott kár megtérítése esetén az eljárást a 26–27. §-okban foglaltak szerint kell lefolytatni.
(3) A 26–27. §-okban foglalt szabályokat kell alkalmazni abban az esetben is, ha a kár az őrizetes szállítása közben következett be.
(4) Az őrizetessel az őt terhelő költségek tekintetében – ideértve a számára megelőlegezett költségeket is – szabadulásakor el kell számolni, letétben elhelyezett dolgait ki kell adni.
(3)27 Az őrizetes által az őrzött szállás fenntartójának vagy a szállítást végző szervnek szándékosan okozott kár, továbbá az őrzött szállás fenntartója vagy a szállító által az őrizetesnek okozott kár megtérítése tárgyában az eljárást az országos rendőrfőkapitány intézkedésében kijelölt kárbiztos folytatja le.
(4)28 A kártérítési eljárásra vonatkozó feladatokat az országos rendőrfőkapitány intézkedésben állapítja meg.
(7) Az őrizetest a kártérítési eljárásban meghatalmazottja képviselheti. Meghatalmazást csak ügyvédnek vagy olyan jogi képviseleti jogosultsággal rendelkező más személynek lehet adni, aki a 7. § (1) bekezdésében foglaltak szerint ellenőrzés nélküli kapcsolattartásra jogosult. A meghatalmazott jelen lehet az őrizetes és a tanú meghallgatásán, amelynek időpontjáról az eljárási cselekmény napját megelőző nyolc munkanappal írásban értesíteni kell. A meghatalmazott az ügy iratait – az őrizetessel együtt – megismerheti, és jogosult tanú meghallgatását, illetve egyéb bizonyíték beszerzését kezdeményezni.
28. § Ez a rendelet 2007. július 1-jén lép hatályba, ezzel egyidejűleg az idegenrendészeti eljárásban elrendelt őrizet végrehajtásának szabályairól szóló 27/2001. (XI. 29.) BM–IM együttes rendelet, az idegenrendészeti eljárásban elrendelt őrizet végrehajtásának szabályairól szóló 27/2001. (XI. 29.) BM–IM együttes rendelet módosításáról szóló 28/2004. (VI. 12.) BM–IM együttes rendelet, valamint az egyes miniszteri rendeleteknek a Bevándorlási és Állampolgársági Hivatal és a Közigazgatási és Elektronikus Közszolgáltatások Központi Hivatala megjelölésére vonatkozó módosításáról szóló 8/2007. (III. 6.) IRM rendelet 1. § (5) bekezdése hatályát veszti.
29. §29 E rendelet 5/B. §-a, 6. §-a, 14. §-a, valamint 17. §-a a harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelvnek való megfelelést szolgálja.
1 Az 1. § (1) bekezdése a 76/2012. (XII. 19.) BM rendelet 1. §-ával megállapított szöveg.
2 Az 1. § (2) bekezdése az 51/2007. (XII. 11.) IRM rendelet 5. §-a szerint módosított szöveg.
3 A 2. § (4) bekezdésének második mondata az 51/2007. (XII. 11.) IRM rendelet 5. §-a szerint módosított szöveg.
4 A 3. § a 76/2012. (XII. 19.) BM rendelet 2. §-ával megállapított szöveg.
5 Az 5. § 76/2012. (XII. 19.) BM rendelet 3. §-ával megállapított szöveg.
6 Az 5/A. §-t a 12/2010. (XII. 23.) BM rendelet 16. §-a iktatta be.
7 Az 5/A. § (1) bekezdése a 76/2012. (XII. 19.) BM rendelet 4. § (1) bekezdésével megállapított szöveg.
8 Az 5/A. § (2) bekezdés a) pontja a 76/2012. (XII. 19.) BM rendelet 4. § (2) bekezdésével megállapított szöveg.
9 Az 5/A. § (3a) bekezdését a 76/2012. (XII. 19.) BM rendelet 4. § (3) bekezdése iktatta be.
10 Az 5/B. §-t a 12/2010. (XII. 23.) BM rendelet 16. §-a iktatta be.
11 Az 5/C. §-t a 76/2012. (XII. 19.) BM rendelet 5. §-a iktatta be.
12 A 6. § (3) bekezdése a 12/2010. (XII. 23.) BM rendelet 17. §-ával megállapított szöveg.
13 A 6. § (4) bekezdése a 12/2010. (XII. 23.) BM rendelet 17. §-ával megállapított szöveg.
14 A 8. § (1) bekezdése a 76/2012. (XII. 19.) BM rendelet 6. § -ával megállapított szöveg.
15 A 11. § a 76/2012. (XII. 19.) BM rendelet 7. § -ával megállapított szöveg.
16 A 14. § (1) bekezdése a 76/2012. (XII. 19.) BM rendelet 8. § -ával megállapított szöveg.
17 A 14. § (2) bekezdése az 51/2007. (XII. 11.) IRM rendelet 5. §-a szerint módosított szöveg.
18 A 15. § (1) bekezdése a 76/2012. (XII. 19.) BM rendelet 9. § -ával megállapított szöveg.
19 A 17. § (1) bekezdése a 76/2012. (XII. 19.) BM rendelet 10. § -ával megállapított szöveg.
20 A 17. § (1a) bekezdését a 12/2010. (XII. 23.) BM rendelet 19. § (2) bekezdése iktatta be, szövege a 71/2012. (XII. 14.) BM rendelet 6. §-a szerint módosított szöveg.
21 A 18. § (2) bekezdésének második mondata az 51/2007. (XII. 11.) IRM rendelet 5. §-a szerint módosított szöveg.
22 A 21. § az 51/2007. (XII. 11.) IRM rendelet 5. §-a szerint módosított szöveg.
23 A 23 § (2) bekezdése a 76/2012. (XII. 19.) BM rendelet 11. § -ával megállapított szöveg.
24 A 23. § (3) bekezdését a 76/2012. (XII. 19.) BM rendelet 11. §-a iktatta be.
25 A 23. § (4) bekezdését a 76/2012. (XII. 19.) BM rendelet 11. §-a iktatta be.
26 A 23. § (5) bekezdését a 76/2012. (XII. 19.) BM rendelet 11. §-a iktatta be.
27 A 26. § (3) bekezdése az 51/2007. (XII. 11.) IRM rendelet 5. §-a szerint módosított szöveg.
28 A 26. § (4) bekezdése az 51/2007. (XII. 11.) IRM rendelet 5. §-a szerint módosított szöveg.
29 A 29. §-t a 12/2010. (XII. 23.) BM rendelet 20. §-a iktatta be.

References: §4
 §5
 §6
 §10
 §11
 §15
 §22
 bíróság 
 §29
 § 76